google/wiki40b huggingface dataset:
Barad-dûr

Barad-dûr som kunst

Kunsterne Alan Lee og John Howe ble ansatt av Peter Jackson for å tegne områder i Midgard til hans nye filmer, Ringenes Herre-trilogien som kom ut i 2001, 2002 og 2003. De fikk i oppgave å tegne Mørketårnet slik de så det for seg, og resultatet kan man se i To tårn og Atter en konge.
Life in Cartoon Motion

Bakgrunn

Før Mika fikk platekontrakt, sendte han ut mange demoer til forskjellige plateselskaper i Storbritannia, men de ble aldri spesifikt lagt merke til. Et plateselskap hevde at Mika hadde en bra stemme, men han insisterte Mika til å skrive mer konvensjonelle sanger lik Robbie Williams for å bli mer kommersiell. Mika avisste dette rådet. Sangen «Grace Kelly» ble inspirert etter disse problemene. I 2006 signerte Mika kontrakt med plateselskapet Island Records og begynte endelig å spille inn sitt eget debutalbum. Hans musikalske talent er basert på klassisk musikk.

I Norge

I Norge lå sangen «Relax, Take It Easy» fra albumet på nummer en på VG-lista i 2007.
Christopher Caudwell

Bakgrunn

St. John Sprigg ble født i en katolsk familie i Putney i sørvestlige London. Da hans far Stanhope Sprigg mistet jobben som litteraturredaktør i Daily Express slutten han skolen i 15 år gammel. Han flyttet sammen med sin far til Bradford og begynte å jobbe som journalist for Yorkshire Observer.

Karriere

Sanrt ble han redaktør av British Malaya. Senere begynte han flymagasin sammen med sin bror. I tillegg skrev han poesi, skuespill, noveller, kriminal, tekstbøker om fly, og spøkelseshistorier. På samme tid leste han alt han kom over av filosofi, sosiologi, historie, politikk, lingvistikk, matematikk, økonomi, fysikk, biologi, litteratur, og mye annet; kanskje for å kompensere for at han sluttet på skolen da han var femten.
I årene 1933 og 1935 skrev han seks kriminalromaner, og en sjuende kom ut i 1937. De første seks er snurrige romaner tilsvarende Dorothy L. Sayers, Michael Innes og Nicholas Blake. Faktisk kom Sayers til å lovprise hans bøker, og da han fikk vite om det sendte han henne et takkebrev.
I 1934 oppdaget han marxismen og påtok seg å tenke alt på nytt i lys av den, fra poesi til fysikk. Sommeren 1935 skrev han Illusion and Reality, en marxistisk kritikk av poesien, og utgitt under navnet Christopher Caudwell. Etter ha fullført den meldte han seg inn det britiske kommunistpartiet. Han ble en dedikert aktivist på gressrotnivå i Londons East End. Hans tidligere kriminalbøker avfeide han som «søppel», kun skrevet for å skaffe ham penger.
I desember 1936 reiste han til Spania slik mange unge gjorde for å verve seg i de internasjonale brigadene og kjempe mot fascismen og Franco. Han ble snart maskingeværinstruktør og redaktør av avisen Battalion Wall. Den 12. februar 1937 ble han drept i Jaramadalen i løpet av sin første dag i kamp. Han ble sist sett mens han skjøt med maskingeværet for dekke tilbaketrekningen til sine folk. Han ble 29 år.
Mange av Spiggs verker, inkludert hans siste kriminalroman, The Six Queer Things, ble utgitt posthumt. I kontrast til mange av hans andre kriminalbøker, er den et angrep på spiritualisme og ganske mørk i tonen.
Hektisk sommer

Priser

Mar del Plata Film Festival for beste kvinnelige skuespiller til Eleonora Rossi Drago for hennes rolle. 
Nastro d'Argento for beste kvinnelige skuespiller til Eleonora Rossi Drago for hennes rolle og til Mario Nascimbene for filmmusikken.
Latvisk

Grammatikk

Latvisk er et flekterende språk med mange analyserende former. Det er to grammatiske kjønn og to tall (entall og flertall). Substantiv bøyes i sju kasus: nominativ, genitiv, dativ, akkusativ, instrumentalis, lokativ og vokativ. Trykk legges som regel på første stavelse. Grunnleggende ordstilling er subjekt–verb–objekt.
Trykksans

Trykksansen er en sans som de fleste fisker har. Den styres av sidelinjeorganet, som registrerer vibrasjoner og trykkforskjeller i vann. Sanseorganene – som kalles nevromaster – sitter på de fleste fisker i hodeskallen og langs sidene.
Pussy (Savoie)

Pussy (fransk uttale: [pysi]) er en liten landsby i kommunen La Léchère i Savoie-departementet i Frankrike. Det ligger på den østlige skråningen av Mont Bellachat over den venstre bredden av Isère, 9 km (5,5 mi) nordvest for Moûtiers. Navnet stammer fra det romerske personlige navnet Pussius, som refererer til eieren av stedet i romersk tid.
Landsbygrensen dekker 18 km². Den lokale kirken, dedikert til Johannes døperen, ble gjenoppbygget i 1669. I 1561 ble befolkningen registrert som 1455 mennesker, 548 i 1776 og 276 i 1979. Pussy og flere andre små landsbyer ble fusjonert inn i La Léchère kommune for administrative formål i 1972.
Kalimba

Kalimba er et musikkinstrument som har røtter i Afrika. Det finnes flere varianter, men de fleste bygger på en solid bunnplate etter en konstruksjon av tre. Instrumentet finnes også under navnene: likembe, gogo, mbira og sansa.
New York Dolls

New York Dolls er et amerikansk glam rock-band som ble danna i New York i 1973. Bandet blir ofte sagt å være en av de store protopunkbandene sammen med The Stooges og MC5. I 2006 gjenforentes bandet, og ga ut senere det året et album.
Jan-Carl Raspe

Bakgrunn

Raspe vokste opp i Øst-Berlin, men befant seg i Vest-Berlin da grensen ble stengt 13. august 1961 og Berlinmuren ble reist. Han ble boende der hos en onkel og tante. I 1963 tok han abitur (en avsluttende eksamen tilsvarende examen artium) i Vest-Berlin. Han studerte deretter først kjemi, senere sosiologi ved Freie Universität Berlin. I 1967 ble han medlem av den venstreradikale studentorganisasjonen Sozialistischer Deutscher Studentenbund. Senere fullførte han studiene og ble kjæreste med Marianne Herzog, som var en venninne av Ulrike Meinhof.

Rote Armee Fraktion

I 1970 ble Raspes og Herzogs leilighet tilholdssted for gruppen som skulle bli Rote Armee Fraktion. Raspe hadde den tekniske kunnskapen til å fremstille bomber, og laget dem som ble brukt under anslagene i 1972. Han deltok også i bankran.
Raspe ble sammen med Andreas Baader og Holger Meins arrestert 1. juni 1972 i Frankfurt am Main etter en skuddveksling. 21. mai 1975 ble han kjent skyldig i 192 kriminelle handlinger og dømt til livsvarig fengsel.
Gjennom en gisselaksjon ved den vesttyske ambassaden i Stockholm i 1975, samt bortføringen av arbeidsgiverpresident Hanns-Martin Schleyer og den parallelle kapringen av Landshut i 1977, forsøkte RAF og en palestinsk organisasjon å presse den tyske regjeringen til å løslate Baader, Raspe og andre terrorister fra fengsel. Regjeringen, som var ledet av Helmut Schmidt, valgte å ikke gi etter for kravene. 
Raspe ble om morgenen 18. oktober 1977 funnet med skuddsår i hodet i Stammheim-fengselet, etter å ha skudd seg selv med en pistol. Han døde sammen dag av skadene. Samme morgen ble også RAF-lederne Andreas Baader og Gudrun Ensslin funnet døde i sine respektive fengselsceller. Den 9. mai året før hadde også Ulrike Meinhof blitt funnet død i fengselet.
På slutten av 1960-tallet hadde Raspe angivelig et seksuelt forhold til den norske presten Øyvind Foss mens de begge var studenter i Berlin. Foss fortalte om sine opplevelser med Raspe i boken Jeg elsket en terrorist. Et oppgjør med Baader-Meinhof. Denne boken fikk stor oppmerksomhet i Norge da den kom ut i 1981.
RFC de Liège

Historie

FC Liége ble stiftet i 1892 som "Liège Football Club", og ble medlem av Belgian Football Association som "Football Club Liègeois", i 1895. FC Liègeois er det første laget som vant Jupiler League (1895–96).
Solheim Cup 2017

Solheim Cup 2017 i golf ble arrangert 14.–20. august i West Des Moines i Iowa. Dette var 15. gang Solheim Cup ble arrangert. USA var tittelforsvarer etter seieren i Tyskland i 2015.
Etter tre dagers spill vant USA med 16½ poeng mot Europas 11½.

USA

Kaptein for USAs lag var Juli Inkster. Hun deltok i Solheim Cup ni ganger fra 1992 til 2011.

Europa

Europas kaptein var Annika Sörenstam, som deltok i åtte Solheim Cup mellom 1994 og 2007.
Ferai

Ferai (gresk: Φεραί) var en gammel gresk by i sørøstlige Thessalia, en av de eldste i henhold til Strabon. Den grenset mot innsjøen Bolbeis. Den lå i det sørøstlige hjørnet av Pelasgiotis, vest for innsjøen Bolbeis, og 90 stadia (lengdeenhet) fra Pagasai som tjente som dens havn. Byen og innsjøen er nevnt i Homers skipsliste i andre sang av Iliaden: «Dernest kom helter fra Ferai ved sjøen Bolbeis' bredder...»
Byen Ferai kontrollerte den viktige havnen Pagasai, og dro nytte av eksport av korn og handel med andre varer. Med den økende velstand i byen ble det dannet i en middelklasse som gjorde politiske krav. Ved slutten av Peloponneskrigen var det opprettet et tyranniske styre som hadde i lengre tid innflytelse i Hellas og førte en meget ekspansiv og aggressiv politikk for å få hegemoni over hele Thessalia. Den sosiale strukturen i havnebyen Pagasai skilte seg fra de andre byene i Thessalia ved at den ikke var preget av jordbruk, men dominerte handelsmenn og sjøfolk. Byen hadde et akropolis og innenfor festningsvollene den storslåtte kilden Hypereia som selv den dag i dag har vann.

Dagens by

Oldtidens Ferai tilsvarer dagens moderne greske by Velestino (gresk: Βελεστίνο) i Magnesia hvor det bor rundt 3 659 mennesker i henhold til folketelling av 2001. Rigas Feraios (1757–1798), gresk revolusjonær og forfatter fra opplysningstiden, ble født i Velestino.

Mytologiske figurer

I mytologien var byen hjemmet til kong Admetos, og det var hans hustru Alkestis som Herakles dro til underverden Hades for redde. Her bodde også Diokles, sønn av Orsilokos, far til tvillingene Orsilokos og Kreton, og dessuten Antiklea, mor til Nikomakos og Gorgasos, helbredende helter i en helligdom i Ferai, som hun fikk med Makaon, I henhold til Homer var Makaon en lege og kommandant av 30 skip fra Thessalia i Trojakrigen. I Homers Odysseen tilbrakte Odyssevs, Telemakhos og Peisistratos (en yngre sønn av Nestor) en natt i deres hus mens de var på veg fra Pylos og til Sparta for å besøke kong Menelaos.

Historiske figurer

I den faktiske historie var byen mer kjent for å være stedet for tyrannene Jason og dennes nevø Aleksander på 300-tallet f.Kr. som kontroll over store deler av Thessalia før de ble beseiret av bystaten Theben. Hærføreren Pelopidas fra Theben førte en langvarig krig mot Aleksander, inntil denne ble myrdet i 358 f.Kr. i henhold til Plutark, som har gitt en detaljert redegjørelse og et livaktige bilde av hans palass i Ferai. Også Jason fikk en voldelig død.
Filip II av Makedonia, far til Aleksander den store, tok en av sine mange hustruer i Nikesipolis fra Ferai. Hun ble mor til Thessalonike, gift med hærføreren Kassandros. Antiokos III den store fra hellenistiske Selevkideriket erobret Ferai i 191 f.Kr., men måtte snart overgi den til Romerriket.
Håndball

Ball

Ballen er mindre enn en fotball, slik at det skal være mulig å holde den med ei hånd (selv om det er lovlig å holde den med to hender). Det er ulik størrelse på ballene som blir brukt på forskjellige alderstrinn. Den minste ballstørrelsen (Str. 0) blir brukt av Jenter 7-11(J7-11)/Gutter 7-11(G7-11)/Blandet 7-11(B7-11). Str. 1 blir brukt av Jenter 12-15 år og Gutter 11-13 Str. 2 brukes av jenter over 16 og gutter over 14. Str.3 brukes av menn og gutter over 16. Det er tillatt å forbedre ballgrepet ved å benytte klister i håndflatene. Det har nå kommet nye regler som betyr at man ikke får bruke klister før man spiller på et 16-årslag. Sporten stiller store krav til utøverne taktisk og teknisk, og en håndballspiller må være sterk, hurtig og utholdende.

Profiler

Norges kvinnelandslag, populært kalt «Håndballjentene», er blant landets mest populære idrettsprofiler.
John Byron

Byrons tidlige liv

Byron var andre sønn av Baron Byron, en godseier i Rochdale.
Han mønstret på 1731 i Royal Navy. I 1740 deltok Byron som «Midshipsman» på fartøyet «Wagner» i George Ansons forsøk på å seile rundt jorda. Skipet forliste imidlertid utenfor Chiles sørkyst i Patagonia og de overlevende fikk en eventyrlig ferd gjennom Sør-Amerika til Rio de Janeiro. Byron returnerte til Storbritannia omkring 1745.
Efter utnevnelsen til kaptein tjenestegjorde han med sitt fartøy «Siren» i avslutningen av den østerrikske arvefølgekrigen. Deretter tjenestegjorde han i Nord-Amerika under den franske og indianske krig i årene 1754 til 1763 og bidro til å forhindre at Frankrike igjen fik fotfeste i Canada. Byron vendte tilbake til Storbritannia i november samme år.

Ekspedisjonen til Stillehavet

Byron gjennomførte i årene 1764 til 1766 en jordomseiling med skipene «Dolphin» og «Tamar» der også Philip Carteret deltok. Konvoien forlot Portsmouth den 2. juli 1764 og seilte forbi Vest-Afrika mot Kapp Verdeøyene over Atlanteren til Rio de Janeiro, der man gjorde et opphold.
Den 21. oktober fortsatte reisen sørover forbi Patagonia og til Falklandsøyene. Her utforsket han Saunders Island og gjorde krav på øygruppen for Storbritannia. Dette var nær ved å utløse krig mellom Spania og Storbritannia, som begge sendte krigsflåter til øyene for å hevde sin suverenitet over øyene. Byron fortsatte imidlertid videre gjennom Magellanstredet i april 1765 og inn i Stillehavet. Deretter fra Juan Fernández-øyene og forbi Tuamotuøyene og Tahiti vestover for å søke etter Salomonøyene, hvilke han ikke fant. 
Under reisen i Stillehavet oppdaget han Atafuatollen (i nåværende Tokelau) den 21. juni 1765 og Nikunauøya (i nåværende Kiribati) den 2. juli samme år. Deretter styrte han vestover mot Marianene og videre forbi Filippinene mot Batavia (Djakarta). Han fant også en ny passasje mellom Niu Ailan (New Ireland) og Lavongaiøya (New Hanover) i nåværende Papua Ny-Guinea.
Etter oppholdet i Batavia ble hjemreisen påbegynt i desember via Kapp det gode håp og tilbake til Storbritannia, som de nådde i mai 1766.

Byrons senere liv

Byron var guvernør i provinsen Newfoundland mellom 1769 og 1772. I 1775 ble han utnevnt til kontreadmiral og 1778 mens han tjenestegjorde i Vestindia til viseadmiral. I 1779 returnerte Byron til Storbritannia der han levde tilbaketrukket fram til sin død.
Byrons sønnesønn var den kjente Lord Byron.
Biratnagar

Næringsliv

Biratnagar lever av industri, handel og jordbruk og er et økonomisk kraftsentrum i det østlige Tarai. En av landets første store industribedrifter Biratnagar Jute Mills ble startet i byen i 1936. Rundt byen dyrkes det mest ris.

Politikk

Politisk har Biratnagar spilt en viktig rolle både for Nepals Kongresspartis og Nepals Kommunistiske Partis utvikling. Da det var streik i juteindustrien her i 1947 kom både Man Mohan Adhikari og Girija Prasad Koirala fra India for å lede streiken.
Phaula

Utseende

Middelsstore, slanke, grå- eller brunaktige trebukker. Kroppsformen er ganske langstrakt.
Dekkvingene ender i en spiss.

Utbredelse

Slekten har sin hovedutbredelse i Brasil, men forekommer også i Bolivia og Argentina.
Ben Cruachan vannkraftverk

Ben Cruachan vannkraftverk er et vannkraftanlegg med en demning og et underjordisk såkalt pumpekraftverk i vestre Skottland, som ligger oppe i fjellene øst i fylket Argyll and Bute, under fjellet Ben Cruachan (1 126 m). Installert effekt i anlegget er 440–440 MW, fordelt på fire turbiner.
Demningen som skaper det øvre reservoaret er 316 meter lang. Øvre reservoar er Cruachan Reservoir, mens nedre reservoar 360 meter lavere for utskiftningen av vann er den 840 km² store innsjøen Loch Awe. Anlegget eies av Scottish Power. Anleggsarbeidene foregikk fra 1960 til 1966.
Amer kraftverk

Amer kraftverk (Essent NV Amercentrale) er et kullkraftverk med kombinert gassdrift og oljedrift i Nederland. Det har en installert produksjonskapasitet på 1275 MW fordelt på 3 turbiner à hnhv 30MW, 600 MW og 645 MW. Anlegget ble ferdig i 1980–1993. Brenselstypen er steinkull, naturgass og olje.
De totale CO2-utslippene i 2008 var ca. 4 349 000 tonn.
Frederick Douglass

Borgerkrigen og etterspillet

Natten til 31. desember 1862 proklamerte president Lincoln Emansipasjonserklæringen, som frigjorde svarte i Konføderasjonen i Sør, og lot rømte slaver få tilflukt i Nord (Unionen). Douglass uttalte at «Vi ventet og hørte som etter et lyn fra himmelen... vi lette... ved det dempete lyset fra stjernene etter gryningen av en ny dag... vi lengtet etter svaret fra århundrenes pinefulle bønner.»
Douglass fortsatte å jobbe for full frigivelse sammen med Lincoln. Han talte i Lincolns begravelse i 1865.
Etter krigen var Douglass blant annet styreleder for Freedman's Savings Bank, en bank som ga lån til frigjorte slaver. Han var fra 1889 til 1891 generalkonsul på Haiti og chargé d'affaires i Den dominikanske republikk. Han trakk seg derimot fra stillingen på grunn av uenighet i amerikansk politikk.
I 1868 støttet Douglass aktivt presidentkampanjen til Ulysses S. Grant, som ble valgt og sendte tropper til Sørstatene for blant annet å oppløse deler av Ku Klux Klan. 
I 1872 ble huset til Douglass i Rochester i New York brent ned til grunnen, og han flyttet til Washington, D.C.. Douglass holdt nå mange taler, blant annet ved Bates College i Maryland. Fra 1877 bodde han i sitt endelige hjem i Cedar Hill i Washington, samme år som han ble utnevnt til US Marshall i hovedstadsprovinsen.
Etter borgerkrigen gled mange stater i USA tilbake til mer rasistisk lovgivning, og raseskillet gjenoppstod på mange områder i praksis, spesielt i sør. Douglass kastet seg inn i kampen mot det nye raseskillet og mot Jim Crow-lover, blant annet lokal lovgivning som utestengte svarte fra utdanning.
I 1881 holdt Douglass en legendarisk tale i Harpers Ferry i Vest-Virginia, ved åpningsseremonien på den svarte lærerskolen Storer Normal School. Her hyllet Douglass den hvite opprøreren John Brown, som Douglass selv hadde distansert seg fra i 1859.
Salget av talen gikk til inntekt for opprettelsen av et John Brown-professorat ved Storer College.
Senere liv var Douglass aktiv på mange områder, blant annet som utsending for Haiti, og som forkjemper for irsk selvstyre. Douglass døde av slag 20. februar 1895, og ble gravlagt i Rochester i upstate New York.
Tejupilco

Tejupilco (nahuatl: Texopilco) er en by og en kommune sørvest i den meksikanske delstaten México. Kommunen hadde 66 547 innbyggere i 2005, mens byen hadde 22 041. Kommunens areal er på 1327 km², og den er dermed den største kommunen i delstaten.
Tallusia experta

Utseende

Tallusia experta er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Tallusia experta er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Hitoshi Sasaki (1973)

Karriere

Hitoshi Sasaki startet sin profesjonelle karriere i Bellmare Hiratsuka i 1992. Han har også spilt for Avispa Fukuoka og Yokohama FC.
Hamar Mart'n

Hamar Mart'n  er en festival som ble startet i 1956 og blir arrangert i Hamar, og er Hedmarks største festival med konserter, tivoli og deltagelse av lokale og nasjonale utstillere. Hamar Mart'n varer i fire dager og blir arrangert på høsten hvert år. 
Det har også blitt laget en sang om Hamar Mart'n av Alf Prøysen – Næsning på Hamarmart'n
Familiekonstellasjoner

Familiekonstellasjoner er en form for gruppeterapi som tar utgangspunkt i dynamikken blant familiemedlemmer. Terapiformen ble utviklet av Bert Hellinger, en tysk psykoanalytiker med bakgrunn som krigsfange, prest, og misjonær.
Terapiformen er i prinsippet fenomenologisk og søker å gi deltagerne innsikt gjennom opplevelsen av å delta i konstellasjoner. Metodikken går ut på at en spesialutdannet fasilitator først får en innføring i pasientens situasjon og bakgrunn og får deltagere til representere pasientens ulike familiemedlemmer i noe som ligner et rollespill. Pasienten får observere dynamikken utenfra og får dermed mulighet til å bearbeide dem som opplevelser og ikke bare minner eller tanker.
Metodikken er imidlertid forskjellig fra et psykodrama i det deltagerne får følge sin egen intuisjon for å skape det Albrecht Mahr betegner som et "det vitende felt" omkring familiens historie og dynamikk. Dette vitende felt skal dermed gi deltagerne en mulighet til å fornemme de virkelige familiemedlemmenes følelser, selv om deltagerne altså aldri har møtt familiemedlemmene (som gjerne kan forlengst være døde) og kjenner lite til dem. Ikke desto mindre beror metodikken på at deres reaksjoner vil danne en nyttig ramme for pasientens opplevelse.
Taigu

Taigu (kinesisk: 太谷县; pinyin: Tàigǔ Xiàn) er et fylke i Shanxi i Folkerepublikken Kina. Det ligger i byprefekturet Jinzhong.
Befolkningen var på 273 288 innbyggere i 1999.
H.H. Kung, Kinas rikeste mann før kommunistenes maktovertakelse i 1949, ble født i Taigu.

Kulturarv

Et borglignende forretningsanlegg i fylket, Caos gård, er oppført på Folkerepublikken Kinas liste over den nasjonale kulturarv. Dette er en borglignende struktur bygd av en lokale handelsmann på Qing-dynastiets tid, og det gir et innblikk i datidens arkitektur og byggeteknikk.

Samferdsel

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Galaktisk koordinatsystem

Nullpunktene

Det er vanskelig og unøyatig å fastsette Melkeveiens plan ettersom stjernene ikke ligger nøyaktig i samme plan. I 1959 definerte IAU Melkeveiens nordlige galaktiske pols posisjon til nøyaktig RA=12ᵗ 49ᵐ, Dek=27° 23′ i det da aktuelle B1950-systemet; i det nåværende J2000.0-systemet, etter at presesjonen har blitt medregnet, er posisjonen fastsatt til RA=12ᵗ 51ᵐ 26.282ˢ, Dek=27° 07′ 42.01″. Denne posisjonen ligger i Berenikes hår, nær den lyssterke stjernen Arcturus. Den sørlige galaksepolen ligger i stjernebildet Billedhuggeren.
Den galaktiske null-breddegraden er på lignende måte fastsatt til 17ᵗ 42ᵐ 26.603ˢ, -28° 55′ 00.445″ (B1950) eller 17ᵗ 45ᵐ 37.224ˢ, -28° 56′ 10.23″ (J2000.0). Melkeveiens sentrum befinner seg ved 17ᵗ 45ᵐ 40.04ˢ, -29° 00′ 28.1″ (J2000.0).
De senere observasjonenen med Hipparkossatellitten har gitt mer nøyaktige posisjonsbestemmelser, men systemet som ble definert i 1959 er fremdeles i bruk. Den aktuelle egentlige posisjonen for den galaktiske nordpolen er lg=0,004°±0,039°; bg=89,427°±0,035°. Solen befinner seg ca. 34,56±0,56 parsec (112,7±1,8 lysår) over det galaktiske planet. Siden solen befinner seg ca. 30 000 lysår fra Melkeveiens sentrum ligger den relativt sett ganske nær det galaktiske planet.
Garpevold

Garpevold er en eiendom ved uthavna Bota på Tverrdalsøya i Flosta i Arendal kommune. På eiendommen står et stort 2-etasjes valmet bolighus, oppført første halvdel av 1800-tallet. Foran huset ligger et stort bryggeanlegg med bl.a. steinbrygge. Rundt huset er det hageanlegg. Det er også et mindre uthus, trolig oppført samtidig som bolighuset.
Bygningen er vedtaksfredet etter Lov om kulturminner.